रेलमंत्री को ट्विट किया तो हटा अंडा-बिरयानी का स्टाॅल
इटारसी जंक्शन पर वेंडर मनमर्जी से खानपान सामग्री बेच रहे हैं। रविवार को प्लेटफार्म नंबर-6 पर एक रेलयात्री ने अंडा बिरयानी बिकते देखी। यात्री ने इसी तस्वीर व टिप्पणी ट्विटर पर रेलमंत्री सुरेश प्रभु को भेज दिया। रेलमंत्री ने डीआरएम से कहा तो 4 मिनट में ही अंडा बिरयानी का स्टाल हटा दिया। यात्री ने लिखा था, इटारसी रेलवे स्टेशन के अवैध खानपान के स्टाल देखिए। ट्रेन से हरदा जा रहे इटारसी के 12 बंगला के मनीष मेहतो ने दोपहर में यह शिकायत सीधे रेलमंत्री को ट्विट की।
उनका कहना था कि प्लेटफार्म पर वेंडर टेबल-स्टूल लगाकर अवैध रूप से अंडा बिरयानी बेच रहे थे। ट्रेन के सामने व चबूतरे पर खानपान सामग्री रखकर जगह घेर रखी थी। यात्रियों को निकलने में धक्का-मुक्की हो रही थी। वेंडरों से स्टाल पीछे करने को कहा तो वे विवाद करने पर उतारू हो गए।
hin_Deva hin_Deva hin_Deva